pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กปภ. ประกาศยกเว้นเก็บเงินค่าประกันการใช้น้ำประปา [กระทรวงมหาดไทย]
วันศุกร์ที่ 29 พฤษภาคม 2563
กปภ. ประกาศยกเว้นเก็บเงินค่าประกันการใช้น้ําประปา [กระทรวงมหาดไทย]
การประปาส่วนภูมิภาค (กปภ.) ขานรับนโยบายของรัฐบาลและมติคณะกรรมการ กปภ. ยกเว้นการเรียกเก็บเงินค่าประกันการใช้น้ําประปา เพื่อบรรเทาความเดือดร้อนและลดภาระค่าใช้จ่ายด้านสาธารณูปโภคพื้นฐานให้แก่ผู้ใช้น้ํา ตั้งแต่ 14 พฤษภาคม 2563 เป็นต้นไป
การประปาส่วนภูมิภาค (กปภ.)ขานรับนโยบายของรัฐบาลและมติคณะกรรมการ กปภ. ยกเว้นการเรียกเก็บเงินค่าประกันการใช้น้ําประปา เพื่อบรรเทาความเดือดร้อนและลดภาระค่าใช้จ่ายด้านสาธารณูปโภคพื้นฐานให้แก่ผู้ใช้น้ํา ตั้งแต่ 14 พฤษภาคม 2563 เป็นต้นไป
นายกฤษฎา ศังขมณี รองผู้ว่าการ (วิชาการ) รักษาการแทนผู้ว่าการ กปภ.เปิดเผยว่า การประปาส่วนภูมิภาค เป็นหน่วยงานรัฐวิสาหกิจ สังกัดกระทรวงมหาดไทย มีภารกิจในการจัดหาแหล่งน้ําดิบ ผลิตจัดส่งและจําหน่ายน้ําประปาทั่วประเทศ ยกเว้น (กรุงเทพฯ นนทบุรี และสมุทรปราการ)ขานรับนโยบายรัฐบาลและมติคณะกรรมการ กปภ. ช่วยเหลือผู้ใช้น้ําที่ประสบความเดือดร้อนจากการแพร่ระบาดของเชื้อไวรัส COVID-19 ด้วยการยกเว้นการเรียกเก็บเงินค่าประกันการใช้น้ําประปา เพื่อเป็นการลดภาระค่าใช้จ่ายให้กับผู้ใช้น้ําประเภท 1 ที่อยู่อาศัย และสถานที่ทําการหน่วยงานราชการ รัฐวิสาหกิจ สถานทูต และสถานกงสุล
อย่างไรก็ตาม สําหรับผู้ใช้น้ําที่มีความประสงค์ขอรับคืนเงินประกันการใช้น้ํา แต่ยังไม่ได้ลงทะเบียนสามารถยื่นความประสงค์ผ่านช่องทางออนไลน์ของ กปภ. โดยเลือกทํารายการผ่านเว็บไซต์ของ กปภ. www.pwa.co.th,Application PWA 1662 และ Application Line Official Account: @pwathailandทั้งนี้ ผู้ใช้น้ําสามารถสอบถามข้อมูลเพิ่มเติมได้ที่ PWA Contact Center1662  อ่านต่อที่: https://www.pwa.co.th/news/view/82515
รัฐบาลไทย-ข่าวทำเนียบรัฐบาล-ทีม "Sport Program" เข้าร่วมแข่งขันวอลเลย์บอลหญิง เยาวชนใหญ่ชิงชนะเลิศแห่งประเทศไทย ปี 2560
วันจันทร์ที่ 1 พฤษภาคม 2560
ทีม "Sport Program" เข้าร่วมแข่งขันวอลเลย์บอลหญิง เยาวชนใหญ่ชิงชนะเลิศแห่งประเทศไทย ปี 2560
ทีมวอลเลย์บอล "Sport Program" ซึ่งคัดเลือกจากนักเรียนโครงการห้องเรียนกีฬาและโครงการสานฝันการกีฬาสู่ระบบการศึกษาจังหวัดชายแดนภาคใต้ เข้าร่วมการแข่งขันวอลเลย์บอลไทยแลนด์ แชมเปี้ยนชิพ "ซีเล็ค" วีเมน ยู-18 ประจําปี 2560
ชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี ที่สนามยิมเนเซียม 1 มหาวิทยาลัยรามคําแหง ระหว่างวันที่ 28 เมษายน-7 พฤษภาคม 2560
จากการที่สํานักงานคณะกรรมการการศึกษาขั้นพื้นฐาน (สพฐ.) ได้รับเชิญจากสมาคมกีฬาวอลเลย์บอลแห่งประเทศไทย ให้เข้าร่วมการแข่งขันกีฬาวอลเลย์บอลแห่งประเทศไทย ในระหว่างวันที่ 28 เมษายน – 31 พฤษภาคม 2560 ณ กรุงเทพมหานคร2รายการใหญ่ คือ
การแข่งขันวอลเลย์บอลไทยแลนด์ แชมเปี้ยนชิพ "ซีเล็ค" วีเมน ยู-18 ประจําปี 2560 ชิงถ้วยพระราชทานสมเด็จพระเทพรัตนสุดาฯ สยามบรมราชกุมารี ที่สนามยิมเนเซียม 1 มหาวิทยาลัยรามคําแหงระหว่างวันที่ 28 เมษายน-7 พฤษภาคม 2560
การแข่งขันวอลเลย์บอล “ซีเล็คทูน่า” ประชาชนหญิง ข ชิงชนะเลิศแห่งประเทศไทย ประจําปี 2560ระหว่างวันที่ 20-31 พฤษภาคม 2560 ณ ยิมเนเซียม 1 มหาวิทยาลัยรามคําแหง (หัวหมาก)
ทั้งนี้ สพฐ.ได้คัดเลือกนักกีฬาวอลเลย์บอลหญิงเข้าร่วมการแข่งขันทั้งสองรายการ จากโครงการห้องเรียนกีฬา จํานวน 12 คน และโครงการสานฝันฯ จํานวน 3 คน ใช้ชื่อทีมว่า "Sport Program"เพื่อต้องการส่งเสริมสนับสนุนให้นักเรียนกีฬาทั้งสองโครงการได้รับประสบการณ์จากการแข่งขันระดับชาติ
สําหรับผลการแข่งขันนัดแรกของทีมSport Programซึ่งอยู่ในกลุ่มGเมื่อวันศุกร์ที่ 28 เมษายนที่ผ่านมา แพ้ทีมวิทยาลัยเทคโนโลยีนครหาดใหญ่ 3-0 เซต ด้วยสกอร์ 25-16, 25-19, 25-13ส่วนการแข่งขันนัดที่สองในวันนี้(29 เมษายน) ทีม Sport Program เอาชนะทีม Australia 2 ที่มีความสูงเฉลี่ยถึง 185 ซม. ไปด้วยคะแนน 3-1 เซต ด้วยคะแนน 20-25, 25-17, 25-11 และ 25-13ส่วนการแข่งขันนัดต่อไปจะพบกับวิทยาลัยเทคโนโลยีจรัญสนิทวงศ์ ในวันจันทร์ที่1 พฤษภาคม2560เวลา8.00น.
ทั้งนี้ นักกีฬาวอลเลย์บอลหญิงทีม "Sport Program" เป็นทีมที่ผ่านการคัดเลือกจากนักเรียนโครงการห้องเรียนกีฬา 4 แห่ง และโครงการสานฝันการกีฬาสู่ระบบการศึกษาจังหวัดชายแดนภาคใต้ สพฐ. 8 แห่ง เข้าร่วมการแข่งขัน 2 รายการใหญ่ คือ เยาวชนหญิงชิงชนะเลิศแห่งประเทศไทย และประชาชนหญิง ข ชิงชนะเลิศแห่งประเทศไทย ประจําปีนี้
รัฐบาลไทย-ข่าวทำเนียบรัฐบาล-ปลัดแรงงาน มอบรางวัล “บัตรแรงงานเชิญรับโชค” ประจำปี 2560
วันพุธที่ 17 พฤษภาคม 2560
ปลัดแรงงาน มอบรางวัล “บัตรแรงงานเชิญรับโชค” ประจําปี 2560
ปลัดแรงงาน มอบรางวัลสลากบํารุงกาชาดไทย “บัตรแรงงานเชิญรับโชค” ประจําปี 2560 รวมมูลค่าของรางวัล จํานวน 1,213,000 บาท
หม่อมหลวงปุณฑริก สมิติ ปลัดกระทรวงแรงงาน ในฐานะนายกสมาคมแม่บ้านแรงงาน เป็นประธานในพิธีมอบรางวัลสลากบํารุงกาชาดไทย “บัตรแรงงานเชิญรับโชค” ประจําปี 2560 ณ บริเวณชั้นล่าง อาคารกระทรวงแรงงาน วันนี้ (17 พ.ค.60) โดยกล่าวว่า “กระทรวงแรงงานมีการจัดหารายได้เพื่อนําเข้าสมาคมแม่บ้านแรงงาน โดยในทุกปีจะมีการจัดงานกาชาดในช่วงเดือนมีนาคม ซึ่งในปีนี้ได้งดการจัดงาน แต่ยังคงจัดจําหน่ายสลากกาชาดของสมาคมแม่บ้านแรงงาน เพื่อนํารายได้ทูลเกล้าฯ ถวายสมเด็จพระเทพรัตนราชสุดาฯ สยามบรมราชกุมารี องค์อุปนายิกาผู้อํานวยการสภากาชาดไทย และนํามาใช้จ่ายในกิจกรรมที่เป็นประโยชน์ในเรื่องของสาธารณกุศล ส่วนหนึ่งจัดเป็นทุนการศึกษาให้กับบุตรของข้าราชการและเจ้าหน้าที่กระทรวงแรงงานที่มีรายได้น้อย รวมถึงจัดซื้อเสื้อกันฝนให้แก่พนักงานรักษาความปลอดภัย”
การมอบรางวัลในครั้งนี้แบ่งเป็นรางวัลที่ 1 รถยนต์ส่วนบุคคล โตโยต้า วีออส 1 คัน ให้แก่ นางสาวศรัญญา มาศหิรัญ ชาวจังหวัดตราด รางวัลที่ 2 สลากออมสินพิเศษ 3 ปี มูลค่า 200,000 บาท จํานวน 1 รางวัล ให้แก่ นางสุพรรณี มีผล ชาวกรุงเทพมหานคร รางวัลที่ 3 ทองคําแท่งหนัก 4 บาท ให้แก่ นายวีรวัชร์ บุญส่ง ชาวจังหวัดนครปฐม รางวัลที่ 4 สร้อยคอทองคําหนัก 3 บาท จํานวน 1 เส้น ให้แก่ นางเพียงเพ็ญ คงศักดิ์ ชาวจังหวัดระยอง รางวัลที่ 5 สร้อยคอทองคํา หนัก 2 บาท จํานวน 1 เส้น ให้แก่ นายนวมินทร์ หงส์ทอง ชาวจังหวัดสระแก้ว รางวัลที่ 6 สร้อยคอทองคํา หนัก 1 บาท จํานวน 1 รางวัล ให้แก่ นางสาวสุภาวดี งามขํา ชาวกรุงเทพมหานคร อีกทั้ง ยังมีรางวัลสร้อยคอทองคํา 1 สลึง จากเลขท้ายสลาก 3 ตัว จํานวน 40 รางวัล รวมมูลค่าของรางวัล จํานวน 1,213,000 บาท นอกจากนี้ยังมอบชุดกันฝนให้กับเจ้าหน้าที่รักษาความปลอดภัยและคนสวนของกระทรวงแรงงานด้วย ซึ่งผู้โชคดีทั้ง 40 คน จะต้องเดินทางมารับรางวัลด้วยตนเอง พร้อมนําสลากที่ถูกรางวัลมาแสดงที่ กลุ่มงานประสานราชการ กองกลาง สํานักงานปลัดกระทรวงแรงงาน ชั้น 4 อาคารกระทรวงแรงงาน โทร. 02 232 1144
+++++++++++++++++++
กองเผยแพร่และประชาสัมพันธ์
ดาวนภา เนาวรังษี ข่าว
สมภพ ศีลบุตร ภาพ
17 พฤษภาคม 2560
รัฐบาลไทย-ข่าวทำเนียบรัฐบาล-สมาคมการจัดหางานไทยไปต่างประเทศ  เข้าพบ 'จับกัง 1' หารือแนวทางจัดส่งแรงงานไทยไปต่างประเทศหลังโควิดคลี่คลาย
วันจันทร์ที่ 17 สิงหาคม 2563
สมาคมการจัดหางานไทยไปต่างประเทศ  เข้าพบ 'จับกัง 1' หารือแนวทางจัดส่งแรงงานไทยไปต่างประเทศหลังโควิดคลี่คลาย
รัฐมนตรีว่าการกระทรวงแรงงาน ให้การต้อนรับ นายกสมาคมการจัดหางานไทยไปต่างประเทศ และคณะ ในโอกาสเข้าพบเพื่อแสดงความยินดีในโอกาสที่รัฐมนตรีว่าการกระทรวงแรงงานเข้ารับตําแหน่ง และรับทราบงานเร่งดวนที่เกี่ยวข้องกับการจัดส่งแรงงานไทยไปทํางานต่างประเทศ
เมื่อวันที่ 17 สิงหาคม 2563นายสุชาติ ชมกลิ่น รัฐมนตรีว่าการกระทรวงแรงงานให้การต้อนรับ นางสาวอรัญญา สกุลโกศล นายกสมาคมการจัดหางานไทยไปต่างประเทศ และคณะ ในโอกาสเข้าพบเพื่อแสดงความยินดีในโอกาสที่รัฐมนตรีว่าการกระทรวงแรงงานเข้ารับตําแหน่งและรับทราบงานเร่งด่วนที่เกี่ยวข้องกับการจัดส่งแรงงานไทยไปทํางานต่างประเทศของกระทรวงแรงงาน ตลอดจนแลกเปลี่ยนความคิดเห็นต่างๆ ณ ห้องประชุมประสงค์ รณะนันทน์ ชั้น 5 อาคารกระทรวงแรงงาน โดยมีนายสุทธิ สุโกศล ปลัดกระทรวงแรงงานและผู้บริหารระดับสูงกระทรวงแรงงาน ต้อนรับในครั้งนี้ด้วย โดยสมาคมการจัดหางานไทยไปต่างประเทศ ได้หารือในประเด็นสําคัญเกี่ยวกับการจัดส่งแรงงานไทยไปทํางานต่างประเทศ ได้แก่ การปรับปรุงแก้ไขกฎหมายและระเบียบเพื่อให้เอื้อต่อการจัดส่ง การขยายตลาดแรงงาน และจํานวนตําแหน่งงานหากสถานการณ์โควิด - 19 ทั่วโลกคลี่คลายในปี 2564
นายสุชาติกล่าวว่า ขอให้ทุกคนช่วยกันกําหนดอนาคตประเทศไทยตามนโยบาย “รวมไทยสร้างชาติ” ของ พล.อ.ประยุทธ์ จันทร์โอชานายกรัฐมนตรี ที่จะผนึกกําลังจากทุกภาคส่วน ทุกระดับในสังคม เข้ามามีส่วนร่วม และมีบทบาทเพื่อร่วมกันวางแผน ในการช่วยกันเร่งเยียวยาให้ภาคประชาชน ผู้ประกอบการที่ได้รับผลกระทบจากโควิด – 19 กลับมาฟื้นตัวโดยเร็ว ทั้งนี้ รมว.แรงงาน ยังได้มอบหมายให้กรมการจัดหางาน ไปพิจารณาศึกษารายละเอียดและจัดทําข้อมูลมาประกอบตามประเด็นที่สมาคมฯ ได้หารือในข้างต้นภายใน 2 สัปดาห์
ทั้งนี้ จากข้อมูลของสมาคมฯ พบว่า โควตาแรงงานที่แต่ละบริษัทมีอยู่ประมาณ 10,000 ตําแหน่ง หากโควิด – 19 คลี่คลายได้เร็ว อาจทําให้มีตําแหน่งงานมากขึ้น เบื้องต้นควรเน้นไต้หวันที่เป็นตลาดใหญ่ จํานวนตําแหน่งงานหากสถานการณ์โควิด -19 ทั่วโลกคลี่คลาย ในปี 2564 คาดว่าจะมีตําแหน่งงานในแต่ละประเทศ ได้แก่ ไต้หวัน 30,000 คน สิงคโปร์ 20,000 คน เกาหลีใต้ (รัฐจัดส่ง) 15,000 คน อิสราเอล (รัฐจัดส่ง) 5,000 บาท ประเทศแถบยุโรปตะวันออก 5,000 บาท ตะวันออกกลาง 10,000 คน อาฟริกา 5,000 คน ญี่ปุ่น 5,000 คน เก็บผลไม้ป่าที่เดนมาร์ค และฟินแลนด์ 5,000 คน และประเทศอื่นๆ 5,000 คน รวมทั้งสิ้น 105,000 คน
----------------------
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงพาณิชย์ลงพื้นที่ตรวจติดตามราคาสินค้าที่ตลาดสดพาเจริญ แม่สอด พบว่าราคาสินค้าส่วนใหญ่ทรงตัวจากช่วง 2-3 เดือนที่ผ่านมา สินค้าผักสดและไข่ไก่ราคาลดลง
วันจันทร์ที่ 27 มีนาคม 2560
ผู้ช่วยรัฐมนตรีประจํากระทรวงพาณิชย์ลงพื้นที่ตรวจติดตามราคาสินค้าที่ตลาดสดพาเจริญ แม่สอด พบว่าราคาสินค้าส่วนใหญ่ทรงตัวจากช่วง 2-3 เดือนที่ผ่านมา สินค้าผักสดและไข่ไก่ราคาลดลง
วันนี้ (25 มีนาคม 60 ) นายวินิจฉัย  แจ่มแจ้ง ผู้ช่วยรัฐมนตรีประจํากระทรวงพาณิชย์ พร้อมคณะลงพื้นที่ตรวจติดตามราคาสินค้าอุปโภค บริโภค สินค้าเกษตร ณ ตลาดสดพาเจริญ อ.แม่สอด จ.ตาก
พบว่าราคาสินค้าส่วนใหญ่ทรงตัว เช่น เนื้อสุกรชําแหละเนื้อแดงราคากิโลละ 130 บาท สามชั้นกิโลละ 120 บาทราคาไข่ไก่ต่อแผง(30 ฟอง) ลดลงจากสัปดาห์ที่ผ่านมา 3-5บาทต่อแผง ไข่ไก่ เบอร์ 1 ราคา         70 บาท ส่วนผักสดส่วนใหญ่ราคาลดลง เช่น กะหล่ําปลี หัวไชเท้า คะน้า มะเขือยาว เนื่องจาก อ.พบพระ จ.ตาก เป็นแหล่งผลิตสินค้าเกษตรที่สําคัญสามารถส่งสินค้าป้อนตลาดอย่างสม่ําเสมอ เพียงพอต่อ ความต้องการของผู้บรืโภคทั้งในจังหวัดตาก จังหวัดใกล้เคียง และตลาดไทด้วย
"กระทรวงพาณิชย์ มีความห่วงใยพี่น้องประชาชนเรื่องค่าครองชีพได้สั่งการให้เจ้าหน้าที่ตรวจติดตาม แนะนําให้ผู้จําหน่าย สินค้าติดป้ายแสดงราคา ตรวจสอบเครื่องชั่งให้ได้มาตรฐานเพื่อความเป็นธรรมต่อผู้บริโภค " นายวินิจฉัยกล่าว
รัฐบาลไทย-ข่าวทำเนียบรัฐบาล-“บิ๊กอู๋”เปิดเวทีติวเข้มเยาวชนโสสะ เรียนรู้ทักษะฝีมือ พร้อมก้าวสู่ตลาดแรงงาน
วันศุกร์ที่ 5 ตุลาคม 2561
“บิ๊กอู๋”เปิดเวทีติวเข้มเยาวชนโสสะ เรียนรู้ทักษะฝีมือ พร้อมก้าวสู่ตลาดแรงงาน
รมว.แรงงาน เปิดการเสวนาฯ และบรรยายพิเศษ หัวข้อ “เยาวชนคนรุ่นใหม่กับตลาดแรงงานไทย” ร่วมมูลนิธิเด็กโสสะฯ บ.เอกชน ผนึกกําลังผลิตแรงงานศักยภาพสูงป้อนตลาดแรงงาน เพื่อลดความเหลื่อมล้ําของสังคม โดยไม่ทิ้งใครไว้ข้างหลัง
วันที่ 5 ตุลาคม 2561 เวลา 11.00 น. พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานในพิธีเปิดงานเสวนาเยาวชนโสสะ ประจําปี 2561 (Youth Can!) และบรรยายพิเศษ ในหัวข้อ “เยาวชนคนรุ่นใหม่กับตลาดแรงงานไทย” ณ ห้องบอลรูม 2 โรงแรมอินเตอร์คอนติเนนตัล กรุงเทพฯ โดยกล่าวว่า ในนามของรัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ขอขอบคุณมูลนิธิเด็กโสสะฯ ที่ได้ให้ความสําคัญกับเยาวชนที่สูญเสียบิดา มารดา และขาดญาติมิตร โดยได้จัดสภาพแวดล้อมเสมือนครอบครัว ให้เป็น “ครอบครัวทดแทนถาวร” และได้ดูแลเอาใจใส่อย่างอบอุ่น ทั้งในด้านร่างกายและจิตใจ ส่งเสริมให้ได้รับการศึกษาสูงสุดตามกําลังความสามารถของเด็กแต่ละคน พร้อมทั้งอบรมเลี้ยงดูให้มีคุณธรรมจริยธรรม มีอาชีพ ที่สามารถช่วยเหลือตนเองและครอบครัวได้ ให้เป็นพลเมืองที่มีคุณภาพของสังคมและประเทศชาติ ผ่านการสนับสนุนเลี้ยงดูจากผู้มีจิตศรัทธา โดยปัจจุบันมีเด็กในการอุปถัมภ์พักอาศัยอย่างถาวรอยู่ในหมู่บ้านเด็กโสสะ ประมาณ 700 คน จากทั่วประเทศ จํานวน 5 แห่ง ได้แก่ จังหวัดสมุทรปราการ สงขลา เชียงราย หนองคาย และภูเก็ต
การจัดงานเสวนาเยาวชนโสสะ ประจําปี 2561 (Youth Can!) ในครั้งนี้ มูลนิธิเด็กโสสะ บริษัทเอกชน และกระทรวงแรงงาน ได้ร่วมกันจัดขึ้น เพื่อเตรียมพร้อมให้กับเยาวชนสู่โลกของการทํางาน และสอดคล้องกับความต้องการของตลาดแรงงาน โดยมีทักษะที่จําเป็นต่อการประกอบอาชีพ การฝึกงาน รวมทั้งเพื่อสนับสนุนโอกาสการทํางานในบริษัทฯ ให้กับเยาวชนจากครอบครัวโสสะ อันจะส่งผลต่อการผลักดันให้เกิดทรัพยากรบุคคลที่มีศักยภาพเข้าสู่ตลาดแรงงานไทย ผ่านกลไกการลดความเหลื่อมล้ําของสังคม โดยไม่ทิ้งใครไว้ข้างหลัง ตามนโยบายรัฐบาล
“สําหรับการเข้าสู่ตลาดแรงงานของเยาวชนจากครอบครัวโสสะ กระทรวงแรงงานมีความเห็นว่า นอกจากการเรียนรู้ในระบบการศึกษาแล้ว การที่เยาวชนจะเป็นแรงงานที่มีคุณภาพ จําเป็นต้องมี ทักษะ 2 ส่วนที่สําคัญที่สามารถสร้างความแตกต่างจากแรงงานรุ่นใหม่อื่นๆ คือ 1) ทักษะทางปัญญา ได้แก่ภาษาอังกฤษ เทคโนโลยีสารสนเทศ การคํานวณ ความคิดสร้างสรรค์ การแก้ไขปัญหา ความชํานาญ/มืออาชีพ และ 2) ทักษาทางพฤติกรรม ได้แก่ความเป็นผู้นํา การบริหารเวลา การติดต่อสื่อสาร การเข้าสังคม การปรับตัว และการทํางานเป็นทีม ซึ่งเยาวชนทุกคนจะต้องใส่ใจรับรู้การเปลี่ยนแปลงของโลก มีการเรียนรู้และพัฒนาทักษะอาชีพอนาคตอย่างต่อเนื่อง ตลอดจนภาครัฐและภาคเอกชนจะต้องมีส่วนร่วมและสนับสนุนในการยกระดับฝีมือแรงงาน/ความสามารถของแรงงานให้มีศักยภาพสูงและคุณภาพชีวิตที่ดีอย่างยั่งยืนต่อไป” พล.ต.อ.อดุลย์ฯ กล่าวในท้ายสุด
-------------------------------------
กองเผยแพร่และประชาสัมพันธ์/ณัฏฐภัทร์ ชื่นเอี่ยม - ข่าว/สมภพ ศีลบุตร - ภาพ/5 ตุลาคม 2561
รัฐบาลไทย-ข่าวทำเนียบรัฐบาล-นายกฯ เสียใจอย่างสุดซึ้งต่อครอบครัว นร.เตรียมทหาร พร้อมขอโทษหากประชาชนไม่สบายใจ ยืนยันแสวงหาข้อเท็จจริงทั้งทางลับและเปิดเผย วอนสังคมเข้าใจ ย้ำทุกกองทัพระมัดระวังให้มากขึ้น
วันศุกร์ที่ 24 พฤศจิกายน 2560
นายกฯ เสียใจอย่างสุดซึ้งต่อครอบครัว นร.เตรียมทหาร พร้อมขอโทษหากประชาชนไม่สบายใจ ยืนยันแสวงหาข้อเท็จจริงทั้งทางลับและเปิดเผย วอนสังคมเข้าใจ ย้ําทุกกองทัพระมัดระวังให้มากขึ้น
นายกฯ เสียใจอย่างสุดซึ้งต่อครอบครัว นร.เตรียมทหาร พร้อมขอโทษหากประชาชนไม่สบายใจ ยืนยันแสวงหาข้อเท็จจริงทั้งทางลับและเปิดเผย วอนสังคมเข้าใจ ย้ําทุกกองทัพระมัดระวังให้มากขึ้น
วันที่ 24 พ.ย.60 พลเอก ประยุทธ์ จันทร์โอชา นายกรัฐมนตรี แสดงความเสียใจอย่างสุดซึ้งต่อครอบครัวของนักเรียนเตรียมหาร ภคพงศ์ ตัญกาญจน์ ผู้เสียชีวิต และขอโทษแทนผู้เกี่ยวข้องทุกฝ่ายหากทําให้ประชาชนรู้สึกไม่สบายใจ โดยยืนยันว่าไม่ต้องการปกป้องใคร เพราะหากปกป้องอย่างที่มีการวิพากษ์วิจารณ์ ก็คงหาความสุขไม่ได้เช่นกัน ขณะนี้กําลังพยายามหาข้อเท็จจริงทั้งทางลับและเปิดเผย เพราะไม่อยากให้กระทบต่อการสอบสวน
“นายกฯ เน้นย้ําว่า เราสูญเสียหนึ่งชีวิตที่มีคุณค่าของชาติ โดยที่ไม่มีใครอยากให้เกิดขึ้น ดังนั้น ทุกฝ่ายจะต้องร่วมกันระมัดระวังเรื่องเหล่านี้ โดยหน่วยฝึกของทุกกองทัพจะต้องดูแลเอาใจใส่ให้ดี มีความรับผิดชอบต่อทุกชีวิตเช่นคนในครอบครัว และอย่าทําสิ่งใดเกินเลยเด็ดขาด”
ทั้งนี้ นายกรัฐมนตรีจะฟังข้อมูลอย่างรอบด้าน ทั้งจากแพทย์ ครอบครัว อาจารย์ รุ่นพี่ เพื่อนของผู้เสียชีวิต และผู้เกี่ยวข้องตลอดทั้งกระบวนการ โดยจะแสวงหาความจริงให้ได้ และจะต้องมีผู้รับผิดชอบหากมีการกระทําที่ไม่ถูกต้องจริง จึงขอวิงวอนให้สังคมเข้าใจและให้เวลากับเจ้าหน้าที่ พร้อมทั้งหยุดการวิพากษ์วิจารณ์อย่างเกินเลย เพราะไม่เป็นผลดีแก่ผู้ใด โดยเฉพาะจิตใจของครอบครัวผู้สูญเสียในครั้งนี้
อย่างไรก็ตาม ในระหว่างการตรวจสอบข้อเท็จจริง ทางกองทัพได้มีคําสั่งให้นายทหารที่มีหน้าที่รับผิดชอบดูแลนักเรียนเตรียมทหารไปปฏิบัติหน้าที่อื่น เพื่อให้เกิดความโปร่งใส และประชาชนเกิดความสบายใจ
--------------------
รัฐบาลไทย-ข่าวทำเนียบรัฐบาล-กรุงไทยพักชำระหนี้ ลดดอกเบี้ย และให้สินเชื่อฟื้นฟูกิจการลูกค้าประสบภัย
วันอังคารที่ 10 กันยายน 2562
กรุงไทยพักชําระหนี้ ลดดอกเบี้ย และให้สินเชื่อฟื้นฟูกิจการลูกค้าประสบภัย
ธนาคารกรุงไทยออกมาตรการช่วยเหลือลูกค้าสินเชื่อรายย่อย ที่มีวงเงินสินเชื่อบุคคล หรือสินเชื่อที่อยู่อาศัย ลูกค้าสินเชื่อธุรกิจขนาดเล็ก รวมทั้งลูกค้า SME ที่ประสบภัยจากพายุโซนร้อนหลายลูก
นางอรนุช ศิรประภา ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อย ธนาคารกรุงไทย เปิดเผยว่า จากเหตุการณ์ภัยพิบัติพายุโซนร้อนหลายลูกได้สร้างความเสียหายต่อลูกค้า ประชาชน ในด้านที่อยู่อาศัย และการดําเนินธุรกิจต่างๆ ซึ่งธนาคารเล็งเห็นถึงความเดือดร้อนในครั้งนี้ จึงได้ออกมาตรการให้ความช่วยเหลือลูกค้า เพื่อแบ่งเบาภาระและเพิ่มสภาพคล่องแก่ลูกค้าในพื้นที่ประสบภัย
ธนาคารได้ผ่อนปรนเงื่อนไขการชําระหนี้ สําหรับลูกค้า สินเชื่อบุคคล โดยพักชําระหนี้นาน 3 เดือน และ พักชําระดอกเบี้ยอีก 3 เดือน ในเดือนที่ 4-6 ลูกค้า สินเชื่อที่อยู่อาศัยและสินเชื่อ Home For Cash ธนาคารไม่คิดดอกเบี้ย นาน 3 เดือน และปรับลดลงอีก 0.25% ในเดือนที่ 4 – 12 ส่วน สินเชื่อธุรกิจขนาดเล็ก ทั้งบุคคลธรรมดาและนิติบุคคลที่สถานประกอบการได้รับผลกระทบ หรือคู่ค้า แหล่งวัตถุดิบ แรงงาน อยู่ในพื้นที่ประสบภัย ลดดอกเบี้ยลงสูงสุด 1% ต่อปี เป็นเวลา 12 เดือน รวมทั้งพักชําระเงินต้น หรือขยายระยะเวลาสัญญาออกไปสูงสุด 12 เดือน ตลอดจนสนับสนุนวงเงินสินเชื่อ เพิ่มเพื่อฟื้นฟูปรับปรุงซ่อมแซม ซื้อสินทรัพย์ถาวร และวัตถุดิบ โดยให้วงเงินกู้เพิ่มสูงสุด 2 ล้านบาท ดอกเบี้ยเริ่มต้นปีแรก 4% ต่อปี
สําหรับ ลูกค้า SME ธนาคารสนับสนุนวงเงินสินเชื่อเพิ่มในการฟื้นฟูกิจการ หรือลงทุนทดแทนสินทรัพย์ที่เสียหาย เพื่อให้สามารถฟื้นตัวและก้าวต่อไปได้อย่างมั่นคง ในวงเงินสูงสุดรายละ 10 ล้านบาท ดอกเบี้ยเริ่มต้น 4% ต่อปี และสําหรับลูกค้าที่ใช้วงเงินสินเชื่อเดิม ยังลดดอกเบี้ยลงสูงสุด 1% ต่อปี เป็นเวลา 12 เดือน พักชําระหนี้หรือขยายระยะเวลาสัญญาออกไปสูงสุด 12 เดือน เพื่อแบ่งเบาภาระค่าใช้จ่ายของผู้ประกอบการที่เป็นลูกค้า ภายใต้เงื่อนไขตามที่ธนาคารกําหนด
ลูกค้าสินเชื่อรายย่อยและลูกค้าสินเชื่อธุรกิจขนาดเล็ก ยื่นขอรับความช่วยเหลือได้ทุกสาขา ลูกค้า SME ยื่นได้ที่สํานักงานธุรกิจทั่วประเทศ 74 แห่ง ตั้งแต่วันนี้จนถึงวันที่ 28 กุมภาพันธ์ 2563 สอบถามข้อมูลเพิ่มเติมได้ที่ Krungthai Call Center 02-111-1111
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 4/2560
วันศุกร์ที่ 15 กันยายน 2560
รองนายกรัฐมนตรี เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 4/2560
รองนายกรัฐมนตรี เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 4/2560
วันนี้ (วันศุกร์ที่ 15 กันยายน 2560) เวลา 13.30 น. ณ ห้องประชุม 301 ตึกบัญชาการ 1 ทําเนียบรัฐบาล
พลเอก ธนะศักดิ์ ปฏิมาประกร รองนายกรัฐมนตรี เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 4/2560
โดยมีรัฐมนตรีว่าการกระทรวงการท่องเที่ยวและกีฬา ปลัดกระทรวงการท่องเที่ยวและกีฬา พร้อมด้วยคณะกรรมการบริหารกองทุนพัฒนาการกีฬาแห่งชาติ ร่วมการประชุมเพื่อพิจารณาอนุมัติแผนการดําเนินงานประจําปีงบประมาณ พ.ศ. 2561 ได้แก่ การสนับสนุนแผนงานโครงการพัฒนานักกีฬาและบุคลากรกีฬาสู่ความเป็นเลิศ, การสนับสนุนแผนงานโครงการพัฒนาด้านวิทยาศาสตร์การกีฬา (สารต้องห้ามทางการกีฬา) การสนับสนุนแผนงานโครงการการเป็นเจ้าภาพจัดกิจกรรมกีฬา การสนับสนุนแผนงานโครงการกีฬามวย การสนับสนุนการพัฒนานักกีฬาทั่วไปและกิจกรรมกีฬาระดับนานาชาติ ประจําปีงบประมาณ พ.ศ. 2560 (เพิ่มเติม) การสนับสนุนด้านสวัสดิการกีฬาแก่นักกีฬาบิลเลียดทีมชาติไทย และการสนับสนุนเงินรางวัลของกองทุนฯ
รัฐบาลไทย-ข่าวทำเนียบรัฐบาล-ธ.ก.ส.จัดงานจับรางวัลออมทรัพย์ทวีโชคระดับประเทศ ประจำปีบัญชี 2562  ลุ้นรางวัลมูลค่ากว่า 14 ล้านบาท 7 มีนาคม นี้
วันอังคารที่ 18 กุมภาพันธ์ 2563
ธ.ก.ส.จัดงานจับรางวัลออมทรัพย์ทวีโชคระดับประเทศ ประจําปีบัญชี 2562  ลุ้นรางวัลมูลค่ากว่า 14 ล้านบาท 7 มีนาคม นี้
ธ.ก.ส.จับรางวัลออมทรัพย์ทวีโชคระดับประเทศ จัดเต็มแจกรถยนต์ 18 รางวัล และทองคํารูปพรรณเส้นละ 1 บาท 100 เส้น รวมมูลค่ากว่า 14 ล้านบาท พร้อมนํากองทัพศิลปินมากมายส่งมอบความบันเทิง ณ ศูนย์การค้าเซ็นทรัล พลาซา อุดรธานี 7 มีนาคมนี้
วันนี้ (18 กุมภาพันธ์ 2563) ณ โรงแรมเซ็นทารา และคอนเวนชัน เซ็นเตอร์ อุดรธานี นายกษาปณ์ เงินรวง ผู้ช่วยผู้จัดการ ธ.ก.ส. เปิดเผยว่า ธ.ก.ส.จะจัดงานจับรางวัล ออมทรัพย์ทวีโชคระดับประเทศ ประจําปีบัญชี 2562 ให้ลูกค้าผู้ฝากเงินกับบัญชีออมทรัพย์ทวีโชค สมุดบัญชีเงินออมสีแดง ซึ่งเป็นผลิตภัณฑ์เงินฝากที่ธ.ก.ส. จัดทําเพื่อรณรงค์ให้ประชาชนทั่วไป และเกษตรกรลูกค้าได้ออมเงินเพื่อสร้างภูมิคุ้มกันในการดําเนินชีวิต โดยสามารถฝากสะสมเงินได้อย่างต่อเนื่อง เมื่อครบทุก 2,000 บาท และฝากติดต่อกัน 3 เดือน จะได้สิทธิ์ลุ้นจับรางวัลในระดับจังหวัดปีละ 2 ครั้ง ช่วงเดือนสิงหาคม และเดือนกุมภาพันธ์ ซึ่งในปี 2562 ของรางวัลในการจับรางวัลทวีโชคทั่วประเทศ มูลค่ารวมกว่า 1,300 ล้านบาท ประกอบด้วย รถยนต์ จํานวน 580 คัน รถจักรยานยนต์ จํานวน 5,539 คัน รางวัลทองคําน้ําหนักรวม 5,900 บาท และของรางวัลอื่น ๆ อีกมากมาย และจับรางวัลในระดับประเทศอีกปีละ 1 ครั้ง โดยปัจจุบันเงินฝากดังกล่าว มีผู้ร่วมออมทั่วประเทศแล้วกว่า 17 ล้านบัญชี จํานวนเงินกว่า 334,000 ล้านบาท
นายกษาปณ์ กล่าวต่อไปอีกว่า สําหรับรางวัลในกิจกรรมมอบโชคระดับประเทศในครั้งนี้ ประกอบด้วย รางวัลที่ 1 รถยนต์ อีซูซุ มิวเอ๊กซ์ จํานวน 3 คัน รางวัลที่ 2 รถกระบะ 2 ประตู อีซูซุ รุ่นสปาร์ค จํานวน 15 คัน และรางวัลที่ 3 ทองรูปพรรณ น้ําหนักเส้นละ 1 บาท จํานวน 100 เส้น รวมทั้งสิ้น 118 รางวัล มูลค่ากว่า 14 ล้านบาท นอกจากนี้ ภายในงานยังมีการจัดกิจกรรมความบันเทิงจากศิลปินมากมาย นําโดยเท่ง เถิดเทิง ตุ๊กกี้ นางสาวส่า และศิลปินไมค์ทองคํา แบบยกค่าย ไม่ว่าจะเป็นจ่อย รวมมิตร ป๊อบปี้ ปรัชญาลักษณ์ นัน อนันต์ ซัน วงศธร หมิว เขมจิรา ฟอร์ม ชลพิพรรธน์ และ วิทย์ สุวิทย์ จึงขอเรียนเชิญทุกท่านร่วมเป็นสักขีพยานและร่วมลุ้น ร่วมสนุกกับกองทัพศิลปินดาราที่มาให้ความบันเทิง เข้าชมได้ฟรี เริ่มตั้งแต่เวลา 11.00 น. เป็นต้นไป ในวันเสาร์ที่ 7 มีนาคม 2563 ณ ศูนย์การค้าเซ็นทรัล พลาซา อุดรธานี
รัฐบาลไทย-ข่าวทำเนียบรัฐบาล-พาณิชย์เชิญผู้นำเข้าข้าวฮ่องกงระดับบิ๊กเยือนไทย หวังขยายช่องทางตลาดข้าวหอมมะลิ – ข้าวสีไทยเพิ่มเติม
วันจันทร์ที่ 30 ตุลาคม 2560
พาณิชย์เชิญผู้นําเข้าข้าวฮ่องกงระดับบิ๊กเยือนไทย หวังขยายช่องทางตลาดข้าวหอมมะลิ – ข้าวสีไทยเพิ่มเติม
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่า ฮ่องกงเป็นตลาดส่งออกข้าวที่สําคัญของไทย โดยผลการดําเนินการของกระทรวงพาณิชย์ที่ผ่านมาทําให้ไทยสามารถดึงส่วนแบ่งตลาดข้าวในฮ่องกงกลับคืนมาหลังจากสูญเสียให้กับประเทศคู่แข่งสําคัญ
และปัจจุบันไทยสามารถครองส่วนแบ่งตลาดข้าวไทยในฮ่องกงได้ถึงเกือบร้อยละ 70 โดยในช่วง 9 เดือนแรก (มกราคม – กันยายน) ของปี 2560 นี้ ไทยส่งออกข้าวไปยังฮ่องกงแล้ว 124.54 ล้านเหรียญสหรัฐฯ
“กระทรวงพาณิชย์ได้ดําเนินกิจกรรมประชาสัมพันธ์ข้าวไทยเชิงรุกร่วมกับสมาคมพ่อค้า/ผู้นําเข้าข้าวฮ่องกงต่อเนื่องเป็นประจําทุกปี ทั้งการจัดคณะผู้แทนการค้าภาครัฐและภาคเอกชนเดินทางไปเจรจาขยายตลาดข้าวไทย การจัดกิจกรรมส่งเสริมการขาย และการรับรองคณะผู้นําเข้าข้าวฮ่องกงเยือนไทย นอกจากการนําเข้าข้าวหอมมะลิไทยเป็นหลักแล้ว ปัจจุบันผู้นําเข้าฮ่องกงยังให้ความสนใจนําเข้าข้าวไทยชนิดอื่นๆ เพิ่มขึ้น ได้แก่ ข้าวกล้อง ข้าวสุขภาพ และข้าวออร์แกนิก เพื่อรองรับแนวโน้มการบริโภคข้าวของคนรุ่นใหม่ที่ใส่ใจสุขภาพด้วย” รัฐมนตรีว่าการกระทรวงพาณิชย์กล่าวเพิ่มเติม
สําหรับกิจกรรมสําคัญของกระทรวงพาณิชย์ในช่วงไตรมาสสุดท้ายของปี 2560 นี้ ได้แก่ การจัดเจรจาธุรกิจสินค้าข้าวและผลิตภัณฑ์จากข้าวระหว่างผู้นําเข้าข้าวจากทั่วโลกกับผู้ประกอบการไทย ซึ่งสํานักงานส่งเสริมการค้าในต่างประเทศ ณ เมืองฮ่องกง เตรียมนําคณะผู้แทนการค้าข้าวฮ่องกงรายสําคัญนําโดยประธานสมาคมผู้ค้าข้าวฮ่องกง เยือนไทยระหว่างวันที่ 30 ตุลาคม – 2 พฤศจิกายน 2560 รวมจํานวน 37 ราย เพื่อเจรจาธุรกิจกับผู้ประกอบการข้าวไทยเกือบ 100 ราย ณ โรงแรมเซ็นทารา แกรนด์ แอท เซ็นทรัลเวิลด์
คณะผู้แทนการค้าข้าวจากฮ่องกงเดินทางมาในครั้งนี้จะมีการลงนามความตกลง MOU ระหว่างบริษัท 759 Store ซึ่งเป็นผู้นําเข้ารายใหญ่และซุปเปอร์มาเก็ตที่มี 224 สาขาทั่วเกาะฮ่องกง กับผู้ประกอบการไทย เพื่อสั่งซื้อข้าวหอมมะลิไทย ข้าวกล้อง ข้าวออร์แกนิก และข้าวไรซ์เบอร์รี่ รวมจํานวน 14,000 ตัน
นอกจากการเข้าร่วมกิจกรรมเจรจาจับคู่ธุรกิจการค้าข้างต้นซึ่งจัดโดยกรมส่งเสริมการค้าระหว่างประเทศแล้ว กรมการค้าต่างประเทศยังมีกําหนดนําคณะผู้แทนการค้าข้าวฮ่องกงเยี่ยมชมโครงการลูกพระดาบส ซึ่งเป็นโครงการพระราชดําริของพระบาทสมเด็จพระปรมินทรมหาภูมิพลอดุลยเดช บรมนาถบพิตร ที่มีการดําเนินกิจกรรมเกษตรแบบผสมผสานในลักษณะพึ่งพาตนเอง และจะเยี่ยมชมกระบวนการผลิตข้าวหอมมะลิไทย ณ จังหวัดอุบลราชธานีด้วย
สําหรับช่วง 9 เดือนแรก (มกราคม – กันยายน) ของปี 2560 นี้ ไทยส่งออกข้าวมูลค่ารวม 3,578.46 ล้านเหรียญสหรัฐฯ โดยส่งออกไปยังฮ่องกงมูลค่า 124.54 ล้านเหรียญสหรัฐฯ เพิ่มขึ้นจากช่วงเดียวกันของปีก่อนหน้าร้อยละ 1.16 ฮ่องกงจัดเป็นตลาดส่งออกข้าวสําคัญเป็นอันดับที่ 7 ของไทย ในขณะที่ตลาดส่งออก 6 อันดับแรก ได้แก่ เบนิน จีน สหรัฐอเมริกา แอฟริกาใต้ แคเมอรูน และโกตดิวัวร์ ตามลําดับ
รัฐบาลไทย-ข่าวทำเนียบรัฐบาล-มาตรการ “ชิมช้อปใช้” คืนสิทธิ์ให้แก่ผู้ถูกตัดสิทธิ์
วันศุกร์ที่ 6 ธันวาคม 2562
มาตรการ “ชิมช้อปใช้” คืนสิทธิ์ให้แก่ผู้ถูกตัดสิทธิ์
ความคืบหน้าการดําเนินมาตรการ “ชิมช้อปใช้” ในการใช้จ่ายของประชาชนที่เพิ่มขึ้นอย่างต่อเนื่อง โดยภาพรวมการใช้จ่ายของประชาชนตั้งแต่วันที่ 27 ก.ย. ถึงวันที่ 5 ธ.ค.2562 มีผู้ใช้สิทธิ์รวม 3 เฟส เป็นจํานวน 11,780,066 ราย มีการใช้จ่ายรวมประมาณ 19,233 ล้านบาท
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยถึงความคืบหน้าการดําเนินมาตรการ “ชิมช้อปใช้” (มาตรการฯ) ในการใช้จ่ายของประชาชนที่เพิ่มขึ้นอย่างต่อเนื่อง โดยภาพรวมการใช้จ่ายของประชาชนตั้งแต่วันที่ 27 กันยายน จนถึงวันที่ 5 ธันวาคม 2562 มีผู้ใช้สิทธิ์รวม 3 เฟส เป็นจํานวน 11,780,066 ราย มีการใช้จ่ายรวมประมาณ 19,233 ล้านบาท
จากความสําเร็จของมาตรการฯ ที่ได้รับการตอบรับจากประชาชนอย่างดียิ่ง อย่างไรก็ดี การดําเนินมาตรการฯ ในช่วงแรกมีกลุ่มผู้เข้าร่วมมาตรการฯ ที่ประสงค์จะใช้สิทธิ์ตามมาตรการฯ แต่ไม่สามารถเริ่มใช้สิทธิ์ภายใน 14 วัน ในจังหวัดที่มิใช่ภูมิลําเนาของตนเองได้จึงถูกตัดสิทธิ์ ดังนั้น เมื่อคณะรัฐมนตรีได้มีมติเมื่อวันที่ 12 พฤศจิกายน 2562 เปลี่ยนแปลงเงื่อนไขที่ให้สามารถใช้จ่ายผ่าน g-Wallet ช่อง 2 ได้ทุกจังหวัด ในการนี้ จะมีการคืนสิทธิ์ให้แก่ผู้ถูกตัดสิทธิ์ในกรณีดังกล่าวสําหรับการใช้จ่ายผ่าน g-Wallet ช่อง 2 โดยไม่ต้องลงทะเบียนใหม่ ซึ่งจะเริ่มใช้สิทธิ์ได้ตั้งแต่บัดนี้เป็นต้นไป จนถึง 31 มกราคม 2563 สําหรับผู้ที่เคยผ่านการยืนยันตัวตนจากการกรอกข้อมูลส่วนบุคคลและถ่ายรูปเปรียบเทียบใบหน้าในแอปพลิเคชัน “เป๋าตัง” แล้ว สามารถใส่หมายเลข PIN เดิม เพื่อใช้งานแอปพลิเคชันและรับสิทธิ์ได้ทันที ส่วนผู้ที่ไม่เคยเข้ายืนยันตัวตน ขอให้ดําเนินการยืนยันตัวตนตามขั้นตอนในแอปพลิเคชันเพื่อรับสิทธิ์ดังกล่าว
รองโฆษกกระทรวงการคลังได้กล่าวย้ําว่า ประชาชนผู้ได้รับสิทธิ์ทั้ง 3 เฟส สามารถใช้สิทธิ์ภายใต้มาตรการได้อย่างต่อเนื่อง โดยจะสิ้นสุดในวันที่ 31 มกราคม 2563 จึงขอเชิญชวนให้ประชาชนออกมาใช้จ่ายผ่าน g-Wallet ช่อง 2 เพื่อมีส่วนช่วยในการส่งเสริมการใช้จ่ายในช่วงเทศกาลที่จะถึงนี้และมีสิทธิได้รับเงินคืนสูงสุดถึงร้อยละ 20 อีกด้วย
สอบถามข้อมูลเพิ่มเติม
ข้อมูลมาตรการ : สํานักงานเศรษฐกิจการคลัง โทร 02 2739020 ต่อ 3523 3508
การรับสมัครร้านค้า : กรมบัญชีกลาง โทร 02 2706400 ต่อ 7
App “เป๋าตัง” : ธนาคารกรุงไทย โทร 02 1111144
ข้อมูลเที่ยวชิมช้อปใช้ : การท่องเที่ยวแห่งประเทศไทย โทร 1672